বর্তমানে অবশ্য সবকটি দেশই আন্তর্জাতিক অলিম্পিক কমিটি বা আইওসি-র ‘অ্যান্টি ডোপিং’ আইন মেনে চলে৷ এতোদিন পর্যন্ত ‘ডোপিং’-এর অভিযোগে কোনো অ্যাথলেট’এর ওপর যদি ৬ মাসের বেশি সময় ধরে নিষেধাজ্ঞা থাকতো, তাহলে তিনি পর পর দুটি অলিম্পিকে অংশ নিতে পারতেন না৷ সম্প্রতি সে আইনের বিরুদ্ধে রায় দিয়েছে ক্রীড়া আদালত৷ বলাই বাহুল্য, এ রায়ে খুশি নন আইওসি-এর প্রেসিডেন্ট জাক রগে৷ তিনি বরাবরই ‘ডোপিং’-এর মোকাবিলায় কড়া নিয়মের পক্ষে সওয়াল করেছেন৷ তাই শোনা যাচ্ছে, ২০১৩ সালে ডোপিং সংক্রান্ত নতুন নিয়মাবলি কার্যকর হওয়ার আগে তার মধ্যেও কড়া নিয়ম ঢোকানোর উদ্যোগ নিতে চান তিনি৷